Herra forseti . Ég tek undir með hv. þingmanni að full efni eru til þess að það verði aflað greinargerða , lögfræðilegra álitsgerða þar á meðal , um efni fjórða orkupakkans , þannig að það sé þáttur í undirbúningi og umfjöllun um þetta mál . Sú tilhugsun að það eigi að fara að samþykkja þennan þriðja orkupakka með þennan fjórða orkupakka handan við hornið , óskoðaðan , ógreindan , órýndan , ókrufinn , er svo sannarlega ekki góð tilhugsun og boðar ekki gott . Og svo glittir við sjóndeildarhring í þann fimmta .